
RAPORT DE SPECIALITATE
privind modificarea organigramei, statului de funcții și a Regulamentului de Organizare și Funcționare al Serviciului Public de Administrare a "Centrului Regional de Competențe și Dezvoltare a Furnizorilor în Sectorul Automotive"
                    Prin prezentul raport propunem spre aprobare Consiliului Local al Municipiului Timișoara, modificarea Organigramei, statului de funcții și a Regulamentului de Organizare și Funcționare al Serviciului Public de Administrare CERC, serviciu înființat prin HCL nr. 188/10.05.2016, aflat în subordinea Consiliului Local al Municipiului Timișoara. Propunerile privitoare la noua organigramă, statul de funcții, nivelul de salarizare al noii structuri, precum și Regulamentul de organizare și funcționare adaptat suplimentării  se regăsesc în anexele 1, 2, 3, 4.
	Serviciul Public de Administrare CERC este un serviciu public de interes local, cu personalitate juridică, gestiune proprie ștampilă și cont propriu deschis la Trezorerie, care are misiunea de a încuraja investițiile în sectorul automotive pentru susținerea dezvoltării durabile a Polului de Creștere Timișoara - prin implementarea unui pachet de servicii și a unor programe de training în beneficiul înteprinderilor din sectorul automotive.
	Obiectul de activitate al Serviciului Public de Administrare CERC îl constituie administrarea și gestionarea proprietății nerezidențiale a Municipiului Timișoara - Centrul Regional de Dezvoltare și Competență a Furnizorilor în Sectorul Automotive , cu dotările tehnico-edilitare aferente.
	Principalele surse de finanțare ale proiectului care au stat la baza înființării Centrului Regional de Competențe și Dezvoltare a Furnizorilor în Sectorul Automotive au fost:
· sursa proprie, bugetul local
· asistența financiara nerambursabilă  - Programul Operațional 2007-2013 - Axa Prioritară 1 - Sprijinirea Dezvoltării durabile a orașului - Poli Urbani de creștere.
                  Conducerea și organizarea activității Serviciului Public de Administrare CERC se asigură de către un Director, în prezent numit prin Dispoziția 973/26.08.2019, care are în subordine următoarele departamente:
· Departamentul adminsitrativ - IT 
· Departamentul Academia de Training 
· Departamentul de marketing
· Departamentul Prototipare și Serie Mică 
                 În conformitate cu nevoiele actuale ale Serviciului Public de Administrare CERC  este necesară reorganizarea Serviciului Public de Adminstrare CERC, în vederea eficientizării activității, datorită faptului că riscăm să pierdem finanțarea nerambursabilă dobândită, din cauza neîndeplinirii indicatorilor asumați prin proiect, astfel cum reiese din cuprinsul adreselor primite de la ADR. Menționez totodată, faptul că acest proiect se desfășoară pe o perioadă de 5 ani, începînd cu 2016 și are la bază îndeplinirea următorilor indicatori asumați prin proiect:
· Locuri de muncă nou create în infrastructura CERC - 5 locuri
· Firme găzduite în cadrul structurii de sprijin - 7 firme
· Locuri de muncă nou create de firmele găzduite - 14 locuri 
· Nr. de cursanți/an - 100 cursanți/an
          Având în vedere că nu au fost îndeplinite aceste măsuri, riscăm să pierdem finanțarea, motiv pentru care propun reorganizarea activității prin înființarea unui Departament Tehnic, inclusiv modificarea atribuțiilor din fișa postului pentru personalul actual, datorită nefuncționării corespunzătoare și eficiente a activității actuale.
       Modificările aduse organigramei si statului de funcții, sunt determinate de nevoia suplimentarii numărului locurilor de munca, având in vedere volumul  de munca ce trebuie prestat pentru acoperirea tuturor ariilor de activitate, cât și lipsa unor persoane specializate și calificate. Pentru aceasta se propune înființarea departamentului tehnic, responsabil tehnic al întregii infrastructuri CERC (clădire, echipamente, utilaje), având ca principale atribuții operarea utilajelor din dotarea Centrului,  obiectiv asumat prin proiectul de finanțare. Nivelul salariilor de bază este adaptat noilor necesități ale structurii organizatorice, conform legislației în vigoare.
       În vederea eliminării disfuncțiilor prezentate în prezentul referat și în conformitate cu prevederile Codului administrativ aprobat prin  OUG 57/2019, art.391, propun să îmi aprobați înființarea  acestui departament în cadrul structurii CERC. 
		Menționez faptul că modificările propuse urmează a intra în vigoare începând cu 01.01. 2020, sens în care în structura bugetului de venituri și cheltuieli pe anul 2020 vor fi incluse cheltuielile de personal corespunzător acestor modificări.
        Fata de cele prezentate mai sus, se inainteaza Consiliului local spre dezbatere si aprobare, proiectul de hotarare privind aprobarea numărului de personal, a Organigramei si a Statului de functii ale Serviciului Public de Administrare CERC, cât și aprobarea salariului în conformitate cu prevederile legale.
DIRECTOR

